Montpelier ye la capital del estáu de Vermont, nos Estaos Xuníos, y sé del condáu de Washington. Con  ye la más pequeña de toles capitales estatales. Forma, cola ciudá vecina de Barre, un área micropolitana nel centru del estáu. Ye vezu nel estáu referise a les dos ciudaes como les twin cities (ciudaes ximielgues). Nella asiéntense'l capitoliu de Vermont, sé de la rama llexislativa del gobiernu de Vermont, el muséu d'historia de Vermont y el New England Culinary Institute, una de les trés principales escueles de cocina de los Estaos Xuníos. El principal emplegador de la ciudá ye'l gobiernu estatal, magar que ye tamién la sé de l'aseguradora National Life Group.